Доробратово

Доробра́тово авадь Драгобра́т (мад. Drágabártfalva) (укр. Доробратово) (рум. Dorobratovo) — село у Мукачовськӯм районови (бывшый Иршавскый район), Закарпатьской области, Украйины. Назва Первый раз ся споминать у документох 1378 року, ге Dragabratfalva. За часӯв Ракуськой Рішы стрічаєме нараз три назвы: Dragobratdorf, Dragobartfalva и Dorobratova. В Чехословацький період хоснувуть ся назвы Dorobratovo (1925) и Drahobratovo (1930). Пуд час управліня мадяр Drágabártfalva. А при Украйині и СССР: Доробратово. Історія Село первый раз ся споминать у 1378 році. У 1393—1414 роках ґаздов Мукачовської домінії и Доробратова у її составови быв князь Федор Корятович. У 1703—1711 роках дивять доробратовчан служили у армії князя Ференца ІІ Ракоці и брали участь у ёго восстаниёви против Ґабсбурґӯв. Поименный список сих вояк приводить Тывдар Легоцькый у свою̄в роботі «Bereg vármegye monographiája»:Gerevics Hritz, Kiss András hajdúk, Dénes Gergely palotás, Szabó Sándor, Mármarosi György, Kiss János, Szües György, Hegeds Lrincz és Dénes Vaszil, hajdúk.У 1729 році село Доробратово въедно из усьыв Мукачовсько-Чинадёвськыв домініё перийшло у ґаздӯвство рода Шынборн (Schönborn). Обывательство У селі на 2023 рӯк живе 1709 людий, из них: Присілкы Історично склалися назвы присілкӯв села: • Вышняны Нижняни Поганы Малашковиця Поконечник Дурыбатковиця Мозговиця Босня Уличинка Циганська Туристичны міста храм ст. Миколая Чудотворця (1946) спроектованый изнамым архітектором Еміліаном Еґреші. Иконы из иконостаса, бочного алтаря, и иппен алтарьну часть порисовав изнамый малярь Йосип Бокшай скала из андезиту на горі Горотань (408 м.), из вирьха мож увідіти файный пейзаж долины уд озера Горбок до Форношського озера, видко окрес вароша Мукачово, замок Паланок и гора Галіш тай гора Ловачка. У пудножжя горы Гат є пещера — катакомбна цирьков, из жрідлом воды и камляным алтарём, айбо у 1970-ых роках пещерный храм часточно обвалив ся. радонові жрідла, які издавна изнамі свойыми цілителными властивостями. много соляных жрідел высокої концентрації (ропа) безкурґанный могыльник и обстанкы поселень куштановицької культури ранньої залізної доби (VI—IV ст. до Р. Х.) та перших століть нашої ери. 11 мраморных табличок, де викарбувані имена згыблых воинӯв-доробратовчан в часз Первої тай Другої світової во̄йны. Удкликованя